DELTA ร่วง 11% หลังตลท.จับติด “แคชบาลานซ์” หวั่นหลุด SET50/SET100
DELTA ร่วง 11% หลังตลาดหลักทรัพย์ฯ จับติด “แคชบาลานซ์” หลังจากราคาปรับขึ้นอย่างร้อนแรงและวอลุ่มการซื้อขายหนาแน่น ทำให้เกิดความกังวลว่าอาจจะกระทบกับมูลค่าการซื้อขายให้ลดลง และอาจนำไปสู่การถูกถอดออกจาก SET50/100
DELTA ร่วง 11% หลังตลาดหลักทรัพย์ฯ จับติด “แคชบาลานซ์” หลังจากราคาปรับขึ้นอย่างร้อนแรงและวอลุ่มการซื้อขายหนาแน่น ทำให้เกิดความกังวลว่าอาจจะกระทบกับมูลค่าการซื้อขายให้ลดลง และอาจนำไปสู่การถูกถอดออกจาก SET50/100
3 เม.ย. 2566

ผู้สื่อข่าวรายงานว่า (3 เม.ย.66) ราคาหุ้น บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10:59 น. อยู่ที่ระดับ 1,012 บาท ลบ 130 บาท หรือ 11.38% สูงสุดที่ระดับ 1,094 บาท ต่ำสุดที่ระดับ 1,010 บาท ด้วยมูลค่าการซื้อขาย 926.38 พันล้านบาท

สำหรับราคาหุ้นที่ปรับตัวลงต่อเนื่อง รับข่าว ตลาดหลักทรัพย์แห่งประเทศไทย (ตลท.) ประกาศให้หุ้น DELTA เข้าเกณฑ์ต้องใช้บัญชีเงินสดในการซื้อขายหลักทรัพย์ (Cash Balance) หลังจากราคาปรับขึ้นอย่างร้อนแรงและวอลุ่มการซื้อขายหนาแน่น ทำให้เกิดความกังวลว่าอาจจะกระทบกับมูลค่าการซื้อขายให้ลดลง และอาจนำไปสู่การถูกถอดออกจาก SET50/100
ด้าน บล.ทรีนีตี้ ระบุในบทวิเคราะห์ว่า มองการเข้ามาตรการกำกับการซื้อขายของ DELTA อาจทำให้ Volume การซื้อขายของตัวหุ้นลดลงในระยะสั้นไปบ้าง แต่เชื่อว่าจะไม่ถึงขั้นทำให้ตัวหุ้นถูกถอดออกจากคำนวณดัชนี SET50/SET100 ในรอบถัดไปช่วงครึ่งหลังของปี 66 เนื่องจากหากคำนวณข้อมูลล่าสุดจนถึงสิ้นเดือนมีนาคมที่ผ่านมาจะพบว่าตัวหุ้นผ่านเกณฑ์การคัดเลือกเรียบร้อยหมดแล้ว
ดังนั้นหากจะมีความเสี่ยงในประเด็นดังกล่าวจะไปเกิดขึ้นตอนประกาศผลการคัดเลือกสำหรับรอบครึ่งปีแรกของปี 67 แทน เหตุการณ์ดังกล่าวถือเป็นการตอกย้ำปัญหาของการลดเกณฑ์ Turnover ratio ของตลาดหลักทรัพย์ฯ ลงเหลือขั้นต่ำ 2% ตามที่เคยทำนายเอาไว้